Universidá Asturiana de Branu

La Universidá Asturiana de Branu (UABRA) ye frutu de l'alcuerdu ente l'Academia de la Llingua Asturiana, la Universidá d'Uviéu y el Conceyu de Cangas del Narcea pa continuar y ameyorar los tradicionales Cursos de Branu n'asturianu. La nueva sede permanente tará en Cangas del Narcea y los cursos desendolcaranse la primer quincena d'agostu.

Los oxetivos de la UABRA son la capacitación llingüística n'asturianu, la formación d'investigadores en filoloxía asturiana y l'estudiu ya investigación de la realidá social y cultural del país.

I Edición de la UABRA
Celebróse en Cangas ente los díes 2 y 13 d'agostu de 2010, siendo los ventenos octavos cursos de branu entamaos pola ALLA, agora inxertos na UABRA, cambiando la sede anterior de Santantolín, n'Ibias, y tornando a la villa del Narcea. Participaron 125 alumnos, repartíos nos cursos que vienen darréuLletres Asturianes, nᵘ 103 (ochobre 2010), Academia de la Llingua Asturiana, Uviéu, 2010; páx. 134-135.:

 Cursu Elemental de Llingua Asturiana (60 hores, del 2 al 13 d'agostu).
 Cursu Avanzáu de Llingua Asturiana (60 hores, del 2 al 13 d'agostu).
 Curso de capacitación en galego-asturiano (II fase).
 Capacitación pa la traducción al asturianu
 Internet y asturianu: aplicaciones socio-educatives.
 Cursu d'averamientu a la llocución periodística en llingua asturiana.
 Cantares, bailles ya instrumentos musicales asturianos.
 La lliteratura asturiana nel aula d'Educación Primaria.
 Cursu d'aniciu a la investigación dialeutal, toponímica y de tradición oral.

II Edición de la UABRA
Celebróse ente los díes 1 y 12 d'agostu de 2011, siendo los ventenos novenos cursos de branu entamaos pola ALLA, nos que participaron 150 alumnos, repartíos nos cursos que vienen darréuLletres Asturianes, nᵘ 105 (ochobre 2011), Academia de la Llingua Asturiana, Uviéu, 2011; páx. 181-183.:

 Cursu Elemental de Llingua Asturiana (60 hores, del 1 al 12 d'agostu).
 Cursu Avanzáu de Llingua Asturiana (60 hores, del 1 al 12 d'agostu).
 Curso de capacitación en galego-asturiano (I fase) (60 hores, del 1 al 12 d'agostu).
 Capacitación pa la traducción al asturianu (33 hores, del 1 al 6 d'agostu).
 Coses nueves n'Internet. Aplicaciones personales y educatives (33 hores, del 1 al 6 d'agostu).
 Xuegos y tradiciones populares asturianes (33 hores, del 1 al 6 d'agostu).
 Historia d'Asturies. Nueves perspeutives (33 hores, del 8 al 12 d'agostu).
 Cursu d'aniciu a la investigación toponímica (33 hores, del 8 al 12 d'agostu).

III Edición de la UABRA
Celebróse ente los díes 30 de xunetu y 10 d'agostu, siendo los trentenos cursos de branu entamaos pola ALLA. Los alumnos participaron nesa edición nos cursos que vienen darréu:

 Cursu Elemental de Llingua Asturiana (60 hores, del 30 de xunetu al 10 d'agostu).
 Cursu Avanzáu de Llingua Asturiana (60 hores, del 30 de xunetu al 10 d'agostu).
 Curso de capacitación en galego-asturiano (II fase) (35 hores, del 30 de xunetu al 4 d'agostu).
 Capacitación pa la traducción al asturianu (33 hores, del 30 de xunetu al 4 d'agostu).
 Internet y escuela. Nueves aplicaciones socioeducatives (33 hores, del 30 de xunetu al 4 d'agostu).
 Ecoloxía y Mediu Ambiente n'Asturies (33 hores, del 6 al 10 d'agostu).
 Cantares, bailles ya instrumentos musicales asturianos (33 hores, del 6 al 10 d'agostu).

 Referencies 

Categoría:Academia de la Llingua Asturiana
Categoría:Universidá d'Uviéu